Dons

Dons, īstajā vārdā Artūrs Šingirejs, (dzimis  Brocēnos) ir latviešu dziedātājs. Vairāku mūzikas konkursu, kā "Muzikālā banka" (2012, 2013, 2014, 2019, 2023, 2025) un "Supernova" (2024), uzvarētājs. Pārstāvēja Latviju 2024. gada Eirovīzijas dziesmu konkursa finālā.

 Dzīvesgājums 
Dzimis 1984. gadā Brocēnos, baltkrievu un latviešu izcelsmes vecāku ģimenē. Neilgu laiku mācījies Saldus Mūzikas skolā klavierspēli. Viņa māte bija Liepājas estrādes ansambļa "Santa" soliste. Pirmo publicitāti guva realitātes šovā "Talantu fabrika" 2003. gadā, kopā ar dziedātāju Lily izdeva albumu, kura vairākas dziesmas nokļuva Latvijas hitparāžu pirmajās vietās. 2006. gadā izdeva savu pirmo solo albumu Lights On. Albuma tituldziesma ar tādu pašu nosaukumu kļuva populāra arī ārzemēs. 2007. gadā piedalījās Latvijas Nacionālā teātra izrādē "Adata", izpildot dziesmu "Ja tu man esi". 2008. gadā Dons izdeva albumu latviešu valodā Lelle, vairākus gadus sadarbojās ar komponistu Zigmaru Liepiņu, bija Latvijas pārstāvis 2008. gada Jaunajā vilnī (4. vieta), 2010. gada Eirodziesmā ieguva 2. vietu ar dziesmu My Religion Is Freedom.

Kādu laiku dzīvoja Londonā un uzstājās ar pseidonīmu Art Green.

2012. gadā izdeva singlu "Signāls", kas tika atzīts par 2012. gada radiohitu, uzvarēja konkursā "Muzikālā banka 2012". Dons uzvarēja arī "Muzikālajā bankā 2013" ar dziesmu "Pēdējā vēstule" no albuma Varanasi, Muzikālajā bankā viņš uzvarēja arī nākamajā gadā, šoreiz ar dziesmu "Pāriet bailes".
2024. gadā ar dziesmu "Lauzto šķēpu karaļvalsts" uzvarēja konkursā "Muzikālā banka 2023". Ar šīs dziesmas versiju angļu valodā Hollow piedalījās Latvijas Eirovīzijas dziesmu konkursa nacionālajā atlasē "Supernova 2024". Nacionālajā atlasē uzvarēja un ieguva tiesības pārstāvēt Latviju 2024. gada Eirovīzijas dziesmu konkursā. Iekļuva finālā un ieguva  16. vietu.Eirovīzija-2024

Eirovīzijas laikā vienā no intervijām paziņoja, ka ir devis patvērumu no Krievijas agresijas cietušam sunim no Harkivas.

 Diskogrāfija 
 Nosaukums Informācija Sertifikācija "Viens otram" (Kopā ar Lily) Izdots: 2004. gada jūnijā
 Izdevējs: Platforma Records
 Formāts: CD Lights On Izdots: 2006. gada aprīlī
 Izdevējs: Platforma Records
 Formāts: CD "Lelle" Izdots: 2008. gada aprīlī
 Izdevējs: Platforma Records
 Formāts: CD "Signāls" Izdots: 2013. gada maijā
 Izdevējs: DonsMusic
 Formāts: CD "Varanasi" Izdots: 2014. gada februārī
 Izdevējs: DonsMusic
 Formāts: CD LV: Zelts "Sibīrija" Izdots: 2015. gada februārī
 Izdevējs: DonsMusic
 Formāts: CD "Tepat" Izdots: 2016. gada oktobrī
 Izdevējs: DonsMusic
 Formāts: CD "Namiņš. Kaste. Vārdi" Izdots: 2018. gada februārī
 Izdevējs: DonsMusic
 Formāts: CD "Tūrists" Izdots: 2020. gada novembrī
 Izdevējs: DonsMusic
 Formāts: CD

 Šovi 
 Gads Šovs Piezīmes Telekanāls 2015; 2017 "Supernova" Kā žūrijas loceklis LTV

 Atsauces 

Kategorija:1984. gadā dzimušie
Kategorija:Brocēnos dzimušie
Kategorija:Latviešu dziedātāji
Kategorija:Supernovas dalībnieki
Kategorija:Latvijas Eirovīzijas dziesmu konkursa dalībnieki
Kategorija:2024. gada Eirovīzijas dziesmu konkursa dalībnieki